《汉中八景为朱景云宪副作 其三 韩沟晓月》
明代·朱诚泳

萧相追韩处，遗踪尚可攀。拿云龙易失，出柙虎重还。

曙色催飞骑，清光照壮颜。向来非国士，何意出秦关。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。